Diari Oficial de la Generalitat Valenciana


Sumari del DOGV 5782, del 11-06-2008 (2008/6894)

ORDRE de 26 de maig de 2008, del conseller de Governació, per la qual es crea el Fitxer Informatitzat del Registre dels Servicis de Voluntariat de Protecció Civil de la Comunitat Valenciana.
----------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2008/05/26/(3)/dof/vci/html**

### Dades del document

Número de DOGV
:   5782

Data del DOGV
:   11-06-2008

Secció del DOGV
:   I. DISPOSICIONS GENERALS

Número del document
:   2008/6894


Data del document
:   26-05-2008

Organisme emissor
:   Conselleria de Governació

Tipus de document
:   Ordre

Anàlisi jurídica

 Descriptors 

:   * administració regional
    * base de dades
    * legislació
    * dades personals

ORDRE de 26 de maig de 2008, del conseller de Governació, per la qual es crea el Fitxer Informatitzat del Registre dels Servicis de Voluntariat de Protecció Civil de la Comunitat Valenciana. [2008/6894]  
La Llei Orgànica 15/1999, de 13 de desembre, de Protecció de Dades de Caràcter Personal, estableix en l'article 2 que aquesta s'aplicarà a les dades de caràcter personal registrades en suport físic que els faça susceptibles de tractament, i a tota modalitat d'ús posterior d'aquestes dades pels sectors públic i privat.  
Així mateix, l'esmentada Llei Orgànica, disposa en l'article 20 que la creació, modificació, o supressió dels fitxers de les Administracions Públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
El Decret 96/1998, de 6 de juliol del Consell, pel qual es regulen l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de la Generalitat, determina, en els seus articles 10 i següents, el procediment d'inscripció en aquest últim dels fitxers informatitzats de dades personals creats o gestionats pels distints òrgans i entitats de la Generalitat, així com la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de matèria.  
Per tot allò adés esmentat, segons el que estableix l'article 28 e) de la Llei 5/1983, de 30 de desembre del Consell, i una vegada omplits els tràmits establits en l'article 12 del Decret 96/1998, de 6 de juliol, del Consell i, emés el preceptiu informe de l'Advocacia General de la Generalitat  
ORDENE   
Article 1. Creació del Fitxer Informatitzat  
La present ordre té com a objecte la creació i regulació del fitxer informatitzat del Registre dels Servicis de Voluntariat de Protecció Civil de la Comunitat Valenciana, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.  
Article2 . Titular del Fitxer Informatitzat  
El titular de l'òrgan administratiu competent en matèria de protecció civil adoptarà les mesures de gestió i organització que resulten necessàries per a assegurar la confidencialitat, seguretat i integritat de les dades, així com les conduents a fer efectius les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Article 3. Accés als fitxers informatitzats  
Els afectats pel fitxer informatitzat del Registre dels Servicis de Voluntariat de Protecció Civil de la Comunitat Valenciana, poden exercitar el seu dret d'accés, rectificació i cancel·lació de dades, quan escaiga, davant l'òrgan competent en matèria de protecció civil.  
DISPOSICIÓ FINAL  
La present ordre entrarà en vigor l'endemà de la publicació en el Diari Oficial de la Comunitat Valenciana.   
València, 26 de maig de 2008  
El conseller de Governació,  
SERAFÍN CASTELLANO GÓMEZ  
ANNEX  
Fitxer informatitzat del Registre dels Servicis  
De Voluntariat de Protecció Civil de la Comunitat Valenciana  
1. Finalitat i ús del fitxer  
Finalitat: la inscripció de tots els col·lectius que formen part dels Servicis del Voluntariat de Protecció Civil que s'indiquen en el Reglament Autonòmic dels Servicis del Voluntariat de Protecció Civil i Estatut del Voluntariat de Protecció Civil.  
Ús: Gestió i control administratiu  
2. Persones o col·lectius sobre els quals es pretén obtindre dades de caràcter personal.  
Voluntaris de Protecció Civil  
3. Procedència, procediment i suport per a la recollida de dades de caràcter personal.  
Procedència: Ajuntament on pertanga l'Agrupació Local de Voluntaris de Protecció Civil  
Procediment: omplir les instàncies amb les dades dels voluntaris per part dels ajuntaments i remetre a l'òrgan competent en matèria de protecció civil   
Suport: paper (instàncies) i suport informàtic.  
4. Estructura bàsica del fitxer automatitzat i la descripció dels tipus de dades de caràcter personal hi inclosos.  
DNI  
Nom i cognoms  
Data de naixement  
5. Cessions de dades de caràcter personal i, si és el cas, les transferències de dades que es prevegen a països tercers.  
No estan previstes  
6. Òrgan responsable del fitxer  
Direcció General de Prevenció, Extinció d'Incendis i Emergències.  
7. Servicis o unitats davant els quals pogueren exercitar-se els drets d'accés, rectificació i cancel·lació  
Direcció General de Prevenció, Extinció d'Incendis i Emergències. Àrea d'Emergències i Planificació  
8. Mesures de seguretat amb indicació del nivell bàsic, mitjà o alt exigible.  
Nivell bàsic.


Còpia Permalink ELI